Þremenningarnir voru einnig ákærðir fyrir framleiðslu á 206 kannabisplöntum í Þykkvabæ . Einar og Margeir neituðu sök en Alvar játaði minniháttar hlutdeild í þeirri ræktun . Margeir Pétur Jóhannsson , hér hulinn klæðum , var sá eini sem var viðstaddur dómsuppkvaðninguna . Vísir / Vilhelm Framleiðslan var stöðvuð í aðgerð lögreglu 7. júní í sumar . Sama dag var umfangsmikil kannabisframleiðsla stöðvuð í Þykkvabæ . Lögreglan hafði haft málið til rannsóknar í tæpt hálft ár eftir að grunur vaknaði um að Alvar Óskarsson , einn hinna ákærðu , stæði að umfangsmikilli fíkniefnaframleiðslu . Dagana fyrir handtökuna hafði lögreglu beitt rannsóknaraðferð sem hún kýs að kalla skyggingu . Er um að ræða aðgerð þar sem óeinkennisklæddir lögreglumenn fylgdust með ferðum sakborninga úr fjarska . Þar á meðal komu lögreglumennirnir sér fyrir á sjónpóstum í grennd við sumarbústaðinn í Heyholti og fylgdust með ferðum og athæfi sakborninga . „ Dómurinn er mikil vonbrigði fyrir umbjóðanda minn og honum hefur nú þegar verið áfrýjað , “ segir Steinbergur Finnbogason , lögmaður Margeirs , í samtali við Vísi . Hann eigi eftir að leggjast yfir dóminn og skoða hann en það verður vænn lestur enda sé dómurinn upp á sextíu blaðsíður . Þremenningarnir sem ákærðir eru fyrir amfetamínframleiðslu í Borgarfirði neituðu allir sök við aðalmeðferð málsins í Héraðsdómi Reykjavíkur . Íslendingur , sem sendi lögreglu , saksóknara og verjendum bréf þar sem hann lýsti yfir ábyrgð á amfetamínframleiðslunni , hélt frásögn sinni til streitu við aðalmeðferð málsins og segist plagaður af samviskubiti . Landsréttur hefur hafnað kröfum þess efnis að ákæruvaldið þurfi að afhenda dagbókarfærslur lögreglu og afrit af hlustunum í umfangsmiklu fíkniefnamáli þar sem þrír menn sæta ákæru fyrir framleiðslu á rúmum átta kílóum af amfetamíni í sumarbústað í Borgarfirði .